คือวันนี้ผมโดนลูกแมวข่วน แล้วมีแผลนิดหน่อย จึงไปหาอนามัยที่หมู่บ้าน เขาฉีดยากันบาดทะยักให้ 1 เข็ม แล้วบอกให้ไปฉีดกันพิษสุนัขบ้าที่ รพ. คือผมกินยาของจิตเวชอยู่ชื่อยาไดอาซีแปมกับยาปรับสารเคมีในสมอง แต่ตอนนี้เลิกกินไปได้ประมาน 2 อาทิตย์ แล้ว พอผมฉีดยากันบาดทะยักเข้าไปรู้สึกอ่อนเพลียมาก แขนขาเหมือนไม่ค่อยมีแรง มีอาการมึนๆหนักหัวร่วมด้วย อยากนอนแต่นอนไม่หลับ อาการนี้เป็นผลข้างเคียงของยาใช่ไหมคับ ปล.ผมหยุดใช้ยาไดอาซีแปมกับยาปรับสารเคมีในสมองเอง เนื่องจากยิ่งกินยิ่งทำอะไรไม่ได้ เฉื่อยชา ตาเบลอไปหมดคับ ยิ่งกินยิ่งนอนไม่หลับ. พอเลิกกินรู้สึกหลับดีขึ้นกว่าเดิมครับ
สวัสดีค่ะ โดยปกติแล้ววัคซีนป้องกันบาดทะยักจะมีผลกับยาใดๆในร่างกายได้น้อยมากๆค่ะ อาจจะมีอาการปวดบริเวณที่ฉีดได้บ้างเท่านั้นส่วนยาไดอาซีแปมดังกล่าวมา เป็นยาที่ออกฤทธิ์กดระบบประสาทได้อยู่แล้ว จึงอาจทำให้รู้สึกง่วง เพลีย เฉื่อยชาได้ จึงมักนำมาใช้รักษาภาวะนอนไม่หลับหรือโรคจิตเวชบางชนิดหากกินยาดังกล่าวมาแล้วมีอาการเป็นมากขึ้น เบลอมาก นอนไม่หลับ ควรหยุดกินยา แล้วกลับไปปรึกษาแพทย์ที่จ่ายยามาอีกครั้งว่าน่าจะมีผลข้างเคียงจากยาได้ค่ะ